Slow Down (sang fra 1958)

«Slow Down» er en sang skrevet og fremført av Larry Williams. Sangen ble utgitt i 1958 som B-siden til singlen «Dizzy Miss Lizzy».Webside om Larry Williams The Beatles ga ut en coverversjon som først ble utgitt 19. juni 1964 på deres EP Long Tall Sally.

 Larry Williams musikere per 1958/1959Informasjon om Larry Williams musikere 1958/1959 

Larry Williams: piano, vokal
Ernie Freeman: piano
Barney Kessel: gitar
Renè Hall: bass, gitar
Plas Johnson: tenorsaksofon
Alvin «Red» Tyler: barytonsaksofon
Gerald Wilso: trompet
Earl Palmer: trommer

 The Beatles' versjon 

1. juni 1964 var The Beatles i Abbey Road Studios hvor innspillingene for deres tredje britiske album A Hard Day's Night var i en avsluttende fase for deres forestående verdensturne (de ble ferdige med innspillingene til albumet dagen etter). De hadde to innspilte sanger som ble sett på som upassende til albumet. Dette gjaldt «Long Tall Sally» og «I Call Your Name». De to hadde de allerede blitt gitt til det amerikanske markedet på albumet The Beatles' Second Album. Derfor ble det til at de spilte inn Carl Perkins' «Matchbox» og Larry Williams' «Slow Down» denne dagen, slik at disse kunne utfylle en EP sammen med «Long Tall Sally» og «I Call Your Name».Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 44/46  I USA kom «Slow Down» og «Matcbox» ut 20. juli 1964 på det amerikanske albumet Something NewSpitz, Bob (2005). The Beatles The Biography. USA: Back Bay Books. ISBN 0-316-01331-5 s. 960

De spilte inn seks tagninger med grunnkomp hvorpå John Lennon la på sin stemme to ganger. Dette merkes spesielt i andre vers der han synger «boy» og «girl» om hverandre i setningen «but now you got a boy/girl friend down the street». Ellers er McCartneys bass mikset veldig ned så den nesten ikke høres.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 93

4. juni 1964 var produsent George Martin i studio for å legge på piano.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 45 The Beatles var ikke i studio; Lennon, Paul McCartney og George Harrison hadde startet sin verdensturné i Danmark med Jimmy Nicol bak trommesettet. Ringo Starr hadde dagen forut blitt lagt inn på sykehus for å fjerne mandlene. Han ble med igjen i gruppen 15. juni 1964 da de spilte i Melbourne, Australia.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 47

The Beatles spilte inn to andre sanger komponert av Larry Williams. Det gjorde de på Williams' 30-årsdag 10. mai 1965. Sangene var «Dizzy Miss Lizzy» og «Bad Boy».Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 58

 Personell på The Beatles' versjon 

John Lennon: rytmegitar, vokal
Paul McCartney: bass
George Harrison: sologitar
Ringo Starr: trommer
George Martin: piano

 Andre albumutgivelser hvor The Beatles' variant av «Slow Down» er inkludert 

Rock and Roll Music – utgitt 7. juni 1976.
Past Masters 1 – utgitt 7. mars 1988.

 «Slow Down» versjon av The Beatles fremført i BBC Radio 
 Programtittel:  Innspillingsdato:  Kringkastet: Pop Go The Beatles  16. juli 1963  20. august 1963

Denne litt raskere versjonen av «Slow Down» ble utgitt i 1994 på Live at the BBC. I stedet for å synge «but now you got a boyfriend down the street», forandret Lennon setningen til «but now you don't care a dime for me». Denne versjonen kunne altså Beatles-fans med tilgang til BBC radio, høre opptil et år før Long Tall Sally EP'n kom ut.Live at the BBC – informasjon i heftet som fulgte med utgivelsen (s. 45)

Referanser

 Eksterne lenker 
Sangteksten 

Kategori:Sanger fra USA
Kategori:Sanger fra 1958
Kategori:Beatles-innspillinger skrevet av andre